CELEX: 22005D0035
Language: sk
Date: 2005-03-11 00:00:00
Title: Rozhodnutie Spoločného výboru EHP č. 35/2005 z 11. marca 2005, ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

28.7.2005   
            
            
               SK
            
            
               Úradný vestník Európskej únie
            
            
               L 198/28
            
         
      ROZHODNUTIE SPOLOČNÉHO VÝBORU EHP č. 35/2005
   z 11. marca 2005,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 166/2004 z 3. decembra 2004 (1).
            
         
               (2)
            
            
               Odporúčanie Komisie 2004/394/ES z 29. apríla 2004 o výsledkoch hodnotenia rizika a stratégiách znižovania rizika pre látky: acetonitril, akrylamid, akrylonitril, kyselina akrylová, butadién, fluorovodík, peroxid vodíka, kyselina metakrylová, metyl‐metakrylát, toluén, trichlórbenzén (2), v znení korigenda uverejneného v Ú. v. EÚ L 199, 7. 6. 2004, s. 41, sa má začleniť do dohody,
            
         ROZHODOL TAKTO:
   Článok 1
   Pod nadpis „AKTY, KTORÉ VEZMÚ ZMLUVNÉ STRANY NA VEDOMIE“ sa za bod 24 (odporúčanie Komisie 2002/576/ES) kapitoly XV prílohy II vkladá tento bod:
   
      
                  „25.
               
               
                  
                     32004 H 0394: odporúčanie Komisie 2004/394/ES z 29. apríla 2004 o výsledkoch hodnotenia rizika a stratégiách znižovania rizika pre látky: acetonitril, akrylamid, akrylonitril, kyselina akrylová, butadién, fluorovodík, peroxid vodíka, kyselina metakrylová, metyl-metakrylát, toluén, trichlórbenzén (Ú. v. EÚ L 144, 30. 4. 2004, s. 72), v znení korigenda uverejneného v Ú. v. EÚ L 199, 7. 6. 2004, s. 41.“
               
            
   Článok 2
   Znenia odporúčania 2004/394/ES, v znení korigenda uverejneného v Ú. v. EÚ L 199, 7. 6. 2004, s. 41, v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 12. marca 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 11. marca 2005
      
         
            Za Spoločný výbor EHP
         
         
            predseda
         
         Richard WRIGHT
         
      
   
   
      (1)  Ú. v. EÚ L 133, 26.5.2005, s. 11.
   
      (2)  Ú. v. EÚ L 144, 30.4.2004, s. 72.
   
      (3)  Nie sú uvedené žiadne ústavné požiadavky.